निर्भयाची आई

"दोषींपैकी एकाची दयायाचिका प्रलंबित आहे याचा अर्थ असा नाही की इतरांना फाशी देण्यात यावी, सर्वांची फाशीची शिक्षा एकत्रच अंमलात आणता येऊ शकते," असं निरिक्षण दिल्ली उच्च न्यायालयानं नोंदवलं आहे. 

बीबीसी इंडियन स्पोर्ट्सवुमन ऑफ द इयर 

त्यामुळे कोर्टानं चारही दोषींना त्यांच्या कायदेशीर शंकांचं निरसन करण्यासाठी एक आठवड्यांचा अवधी दिला आहे. त्यानंतर मात्र त्यांच्या डेथ वॉरंटची प्रक्रिया सुरू करण्याचे आदेश दिल्ली उच्च न्यायालयानं दिले आहेत.   

निर्भयाच्या आईनं मात्र कोर्टाच्या या निर्णयाचं स्वागत केलं आहे. ज्या एका दोषीची दयायाचिका प्रलंबित आहे ती सरकारनं फेटाळून लावावी आणि दोषींना लवकर फाशी व्हावी असं त्यांनी म्हटलं आहे.  

आधी टळली होती फाशी

'निर्भया' बलात्कार प्रकरणातल्या दोषींची फशीची शिक्षा 31 जानेवारीला पुन्हा एकदा टळली होती. 

त्यानंतर निर्भयाच्या आईने मात्र अतिव दुःख व्यक्त केलं. दोषींची फाशी सतत टाळून आम्हाला त्रास दिला जात असल्याचं निर्भयाच्या आईनं म्हटलं. 

दोषींच्या वकिलांकडून आम्हाला आव्हान दिलं जात असल्याचा आरोप सुद्धा त्यांनी केला. 

 एकतर दोषींना फाशी द्या, ना... आणखी 4000 वर्णांसाठी लेख सुरू ठेवा:
ही तर संविधान जाळा, असा उद्वेग त्यांनी व्यक्त केला.   

दिल्लीमध्ये चालत्या बसमध्ये सहा जणांनी या तरुणीवर बलात्कार करून तिची हत्या केली होती. या प्रकरणानंतर संपूर्ण देशात जनक्षोभ उसळला होता. 

यातील एक दोषी अल्पवयीन असल्याने त्याला शिक्षा झाली नाही. तर, एका आरोपीनं तिहार जेलमध्ये गळफास लावून घेत आत्महत्या केली.  तर 4 आरोपींना देण्यात आलेली फाशी सुप्रीम कोर्टानं कायम ठेवली होती. यातल्याच तिघांच्या याचिकेवर आज सुनावणी झाली.

16 डिसेंबर 2012 च्या रात्री दिल्लीमधल्या रस्त्यावर एका बसमध्ये ही घटना घडली. या भीषण घटनेनंतर देशभरात नागरिक रस्त्यावर उतरले.  दोषींना तत्काळ फासावर लटकवलं जावं अशी मागणी त्यावेळी जनतेकडून होत होती. 

बलात्काराच्या घटनेनंतर 13 दिवसांनी उपचार सुरू असताना निर्भयाचा मृत्यू झाला. 

या 13 दिवसांत देशांत अनेक घटनांची मालिका घडली. जाणून घ्या काय घडलं बलात्काराच्यावेळी आणि बलात्कारानंतर...

दिवस पहिला : 16 डिसेंबर

16 डिसेंबरच्या रात्री 9 वाजताची घटना. पॅरामेडीकल शाखेची 23 वर्षीय विद्यार्थिनी (निर्भया) आणि तिचा मित्र यांनी दक्षिण दिल्लीतल्या साकेतमधल्या सिलेक्ट सिटी वॉल मॉलमध्ये एकत्र लाईफ ऑफ पाय हा चित्रपट पाहिला. घरी जाण्यासाठी रिक्षाची वाट बघत असतानाच त्यांच्यासमोर एक खाजगी बस येऊन उभी राहिली. रिक्षा मिळत नसल्यानं आणि बस कंडक्टरनंही विचारल्यानंतर दोघांनी बसने जायचं ठरवलं. बसमध्ये ड्रायव्हरजवळ 4 जण बसले होते. तर दोन जण मागे बसले होते. 

त्यांनी प्रथम 20 रुपयांचं तिकीट काढलं. पण, त्यानंतर ड्रायव्हर केबिनमधले तीन जण मागे आले आणि ड्रायव्हरनंही बस भलत्याच मार्गाकडे वळवली. निर्भयासोबतच्या मुलानं याला विरोध करण्यासाठी सुरुवात केली. त्या तिघांनीही त्या मुलाला लोखंडी रॉडनं मारहाण करण्यास सुरुवात केली. या मारहाणीत मुलगा बेशुद्ध झाल्यावर त्यांनी आपला मोर्चा निर्भयाकडे वळवला. तिनं विरोध करण्यास सुरुवात केल्यावर एकानं निर्दयीपणे लोखंडी रॉड तिच्या गुप्तांगामध्ये सरकवून तिच्या आतड्यासह तो बाहेर काढला. यानंतर, महिपालपूरजवळ या दोघांनाही रस्त्यावर फेकून देण्यात आलं. रात्री 11 च्या दरम्यान त्यांना दिल्लीतील सफदरजंग हॉस्पिटलमध्ये दाखल करण्यात आलं.

दिवस दुसरा : 17 डिसेंबर

घटनेची माहिती देशात वाऱ्यासारखी पसरली. लोक मोठ्या संख्येनं रस्त्यावर उतरले. परिस्थितीचं गांभीर्य लक्षात घेत दिल्ली पोलिसांनीही बलात्कार करणाऱ्या...